
                                  2021 m. gruodžio 31 d. įsakymu Nr. 125


INFORMACIJOS APIE PAŽEIDIMUS UAB „DRUSKININKŲ BUTŲ ŪKIS“ TEIKIMO TVARKOS APRAŠAS

I SKYRIUS
BENDROSIOS NUOSTATOS

1.	Informacijos apie pažeidimus  UAB „Druskininkų butų ūkis“ teikimo tvarkos aprašas (toliau – Aprašas) nustato informacijos apie UAB „Druskininkų butų ūkis“  (toliau – Bendrovė) galimai rengiamus, padarytus ar daromus pažeidimus teikimo, informacijos apie pažeidimus priėmimo Bendrovėje veikiančiu vidiniu informacijos apie pažeidimus teikimo kanalu (toliau – vidinis kanalas), jos vertinimo ir sprendimų priėmimo tvarką. 
2.	Informacijos apie pažeidimus teikimo pagrindai, aplinkybės, kurioms esant gali būti teikiama informacija apie pažeidimus, nustatyti Lietuvos Respublikos pranešėjų apsaugos įstatyme  ir Vidinių informacijos apie pažeidimus teikimo kanalų įdiegimo ir jų funkcionavimo užtikrinimo tvarkos apraše, patvirtintame Lietuvos Respublikos Vyriausybės 2018 m. lapkričio 14 d. nutarimu Nr. 1133 „Dėl Lietuvos Respublikos pranešėjų apsaugos įstatymo įgyvendinimo“ (toliau – Vidinių informacijos apie pažeidimus teikimo kanalų įdiegimo ir jų funkcionavimo užtikrinimo tvarkos aprašas).
3.	Bendrovėje gauta informacija apie pažeidimus priimama, registruojama, nagrinėjama ir asmenų, teikiančių informaciją apie pažeidimą, apsaugos priemonės užtikrinamos vadovaujantis Pranešėjų apsaugos įstatymu, kitais teisės aktais ir šiuo Aprašu. 
4.	Apraše vartojamos sąvokos:
4.1.	kompetentingas subjektas – bendrovėje paskirtas asmuo, kuris administruoja vidinius informacijos apie pažeidimus teikimo kanalus, nagrinėja jais gautą informaciją apie pažeidimus, užtikrina asmens, pateikusio informaciją apie pažeidimus, konfidencialumą;
4.2.	kitos Apraše vartojamos sąvokos suprantamos taip, kaip jos apibrėžtos Pranešėjų apsaugos įstatyme ir kituose teisės aktuose, reglamentuojančiuose pranešėjų apsaugos reikalavimus.
5.	Bendrovės darbuotojas, kuris gauna, vertina, nagrinėja informaciją, privalo užtikrinti asmens, kuris vidiniu kanalu pateikia informaciją apie pažeidimą Bendrovėje ir kurį su Bendrove sieja ar siejo darbo santykiai arba sutartiniai santykiai (konsultavimo, rangos, stažuotės, praktikos, savanorystės ir pan.) (toliau – asmuo, teikiantis informaciją apie pažeidimą), ir jo teikiamos informacijos konfidencialumą, išskyrus įstatymuose nustatytus atvejus.

II SKYRIUS
KOMPETENTINGAS SUBJEKTAS

6.	Kompetentingas subjektas vykdo šias funkcijas:
6.1.	administruoja vidinį kanalą;
6.2.	užtikrina vidiniu kanalu informaciją apie pažeidimą pateikusio asmens konfidencialumą, išskyrus įstatymuose nustatytus atvejus;
6.3.	bendradarbiauja su Bendrovės darbuotojais, kompetentingomis institucijomis, teikdamas ir (ar) gaudamas reikalingą informaciją;
6.4.	renka ir kaupia nuasmenintus statistinius duomenis apie gautų pranešimų skaičių ir jų nagrinėjimo rezultatus;
6.5.	atlieka kitas Pranešėjų apsaugos įstatyme ir Apraše nustatytas funkcijas.
7.	Kompetentingas subjektas, vykdydamas jam priskirtas funkcijas, turi Pranešėjų apsaugos įstatyme ir Vidinių informacijos apie pažeidimus teikimo kanalų įdiegimo ir jų funkcionavimo užtikrinimo tvarkos apraše nustatytas teises.
8.	Kompetentingas subjektas užtikrina, kad gauta informacija apie pažeidimą ir su tuo susiję duomenys būtų laikomi saugiai ir su jais galėtų susipažinti tik tokią teisę turintys informaciją apie pažeidimą nagrinėjantys asmenys. Asmens, pateikusio informaciją apie pažeidimą, konfidencialumas užtikrinamas darbo pareigų pažeidimo tyrimo procedūrų metu tiek, kiek tai yra objektyviai įmanoma.
9.	Bendrovės darbuotojas, kuris pagal atliekamas funkcijas turi prieigą prie asmens, pateikusio informaciją apie pažeidimą, pateiktų duomenų arba gali sužinoti šio asmens duomenis, yra supažindinamas su atsakomybe už Pranešėjų apsaugos įstatyme ir (ar) kituose teisės aktuose nustatytų pranešėjų apsaugos reikalavimų pažeidimą, privalo pasirašyti Konfidencialumo pasižadėjimą (Aprašo 1 priedas) ir įsipareigoti neatskleisti tokios informacijos ar duomenų trečiosioms šalims.
10.	Konfidencialumo užtikrinti nebūtina, kai to raštu prašo asmuo, pateikęs informaciją apie pažeidimą, arba jei jo pateikta informacija yra žinomai melaginga.
11.	Kompetentingam subjektui negali būti daromas poveikis ar kitaip trukdoma atlikti jam Pranešėjų apsaugos įstatyme, Vidinių informacijos apie pažeidimus teikimo kanalų įdiegimo ir jų funkcionavimo užtikrinimo tvarkos apraše ir Apraše priskirtas funkcijas.

III SKYRIUS
INFORMACIJOS APIE PAŽEIDIMUS TEIKIMAS

12.	Asmuo, teikiantis informaciją apie pažeidimą, turi teisę ją pateikti užpildydamas Lietuvos Respublikos Vyriausybės 2018 m. lapkričio 14 d. nutarimu Nr. 1133 „Dėl Lietuvos Respublikos pranešėjų apsaugos įstatymo įgyvendinimo“ patvirtintą pranešimo apie pažeidimą formą (Aprašo 2 priedas) arba apie pažeidimą pranešti laisvos formos pranešimu, kuriame turi būti pateikta Aprašo 14 punkte nurodyta informacija ir nurodyta, kad ši informacija teikiama vadovaujantis Pranešėjų apsaugos įstatymu. Pranešimo formoje prašomi pateikti asmens duomenys reikalingi identifikuoti asmenį sprendžiant klausimą dėl pranešėjo statuso jam suteikimo ir yra saugomi ne trumpiau kaip trejus metus nuo jų gavimo dienos.
13.	Asmuo, teikiantis informaciją apie pažeidimą, Bendrovėje ją gali pateikti vienu iš šių būdų:
13.1.	tiesiogiai atvykęs pas Kompetentingą subjektą adresu Ligoninės g. 7, 66249, Druskininkai;
13.2.	atsiųsti informaciją Administracijos elektroninio pašto adresu informuok@dbukis.lt;
13.3.	atsiųsti pranešimą paštu Aprašo 13.1 papunktyje nurodytu adresu. Siunčiant pranešimą paštu, po Bendrovės pavadinimu, turi būti nurodoma žyma „Kompetentingam subjektui asmeniškai“.
14.	Asmuo, pateikęs informaciją apie pažeidimą, nurodo konkrečias faktines aplinkybes, asmenį, kuris rengiasi, dalyvauja ar dalyvavo darant pažeidimą, informaciją apie galimus tokio asmens motyvus darant pažeidimą, nurodo, ar apie šį pažeidimą jau yra pranešta, jei taip, – kam buvo pranešta, ar buvo gautas atsakymas, pateikia duomenis apie pažeidimo liudininkus, taip pat nurodo savo vardą, pavardę, asmens kodą, kontaktinius duomenis (asmens pasirinkimu elektroninio pašto adresas, telefono ryšio numeris, adresas korespondencijai), jei įmanoma, prideda rašytinius ar kitokius turimus duomenis ar informaciją, atskleidžiančią galimo pažeidimo požymius. Taip pat asmuo gali nurodyti, kaip ir kada su juo geriausia susisiekti.

IV SKYRIUS
INFORMACIJOS APIE PAŽEIDIMUS PRIĖMIMAS IR REGISTRAVIMAS 

15.	Informaciją apie pažeidimą priima ir užregistruoja Kompetentingas subjektas, kuris Bendrovėje administruoja vidinį kanalą ir yra atsakingas už Pranešėjų apsaugos įstatymo reikalavimų vykdymą.
16.	Informacija apie pažeidimą, gauta Bendrovėje kitu elektroninio pašto adresu, nei nurodyta Aprašo 13.2 papunktyje, neregistruojama ir nedelsiant persiunčiama Aprašo 13.2 papunktyje nurodytu elektroninio pašto adresu. Šiame punkte nustatyta tvarka gauta ir (ar) persiųsta elektroniniu paštu informacija apie pažeidimą turi būti ištrinta nedelsiant.
17.	Kompetentingas subjektas, gavęs informaciją apie pažeidimą, ją pateikusiam asmeniui pageidaujant per dvi darbo dienas raštu informuoja šį asmenį apie informacijos gavimo faktą.

V SKYRIUS
INFORMACIJOS APIE PAŽEIDIMUS VERTINIMAS, SPRENDIMŲ PRIĖMIMAS

18.	Kompetentingas subjektas, vidiniu kanalu gavęs informaciją apie pažeidimą, nedelsdamas imasi ją vertinti.
19.	Dėl vidiniu kanalu pateiktos informacijos apie pažeidimą Kompetentingas subjektas priima vieną iš šių sprendimų:
19.1.	nagrinėti pateiktą informaciją apie pažeidimą;
19.2.	jei gauta informacija apie pažeidimą leidžia pagrįstai manyti, kad yra rengiama, daroma ar padaryta nusikalstama veika, administracinis nusižengimas arba kitas pažeidimas,  ne vėliau kaip per dvi darbo dienas nuo šios informacijos gavimo dienos persiųsti gautą informaciją apie pažeidimą institucijai, įgaliotai tirti tokią informaciją, be asmens, pateikusio informaciją apie pažeidimą, sutikimo ir apie tai pranešti šiam asmeniui;
19.3.	nenagrinėti gautos informacijos apie pažeidimą, jeigu:
19.3.1.	įvertinus nustatoma, kad pateikta informacija apie pažeidimą neatitinka Pranešėjų apsaugos įstatymo nuostatų;
19.3.2.	informacija apie pažeidimą grindžiama akivaizdžiai tikrovės neatitinkančia informacija;
19.3.3.	pateikta informacija apie pažeidimą jau yra išnagrinėta arba nagrinėjama. 
20.	Kompetentingas subjektas per penkias darbo dienas nuo informacijos apie pažeidimą gavimo raštu informuoja asmenį, pateikusį informaciją apie pažeidimą, apie priimtą sprendimą dėl informacijos nagrinėjimo. Sprendimas nenagrinėti informacijos apie pažeidimą turi būti motyvuotas.
21.	Kompetentingas subjektas, baigęs nagrinėti informaciją apie pažeidimą, per penkias darbo dienas raštu informuoja asmenį, pateikusį informaciją apie pažeidimą, apie priimtą sprendimą, nagrinėjimo rezultatus ir veiksmus, kurių buvo imtasi ar planuojama imtis, taip pat nurodo priimto sprendimo apskundimo tvarką.
22.	Nustatęs pažeidimo faktą, Kompetentingas subjektas informuoja asmenį, pateikusį informaciją apie pažeidimą, apie atsakomybę, taikytą pažeidimą padariusiems asmenims. 
23.	Jei asmuo, pateikęs informaciją apie pažeidimą, negavo atsakymo arba Bendrovėje nebuvo imtasi veiksmų reaguojant į pateiktą informaciją, jis, vadovaudamasis Pranešėjų apsaugos įstatymo 4 straipsnio 3 dalies 4 punktu, turi teisę tiesiogiai kreiptis į kompetentingą instituciją – Lietuvos Respublikos prokuratūrą ir jai pateikti pranešimą apie pažeidimą.

VI SKYRIUS
BAIGIAMOSIOS NUOSTATOS

24.	Dokumentai, susiję su šio Aprašo nuostatų įgyvendinimu, saugomi vadovaujantis archyvų ir dokumentų saugojimą reglamentuojančiais teisės aktais. 
25.	Asmenys, pažeidę Aprašo nuostatas, atsako teisės aktų nustatyta tvarka.
________________




























Informacijos apie pažeidimus
[bookmark: _Hlk25566760]UAB „Druskininkų butų ūkis“
teikimo tvarkos aprašo
1 priedas
 
                                                         UAB „Druskininkų ūkis“
Justina Padegimaitė, administratorė
 (asmens vardas ir pavardė, pareigos)
 
KONFIDENCIALUMO PASIŽADĖJIMAS
 
2021 m. gruodžio 31 d.
Druskininkai


[bookmark: part_17e5d6044bce4965bc6e912cd32fe285][bookmark: _Hlk25588608]1. Aš suprantu, kad, vykdydamas savo pareigas UAB „Druskininkų butų ūkis“, turėsiu prieigą prie informacijos apie asmenis, kuriems vadovaujantis Lietuvos Respublikos pranešėjų apsaugos įstatymo nuostatomis taikomas reikalavimas užtikrinti konfidencialumą. Ši informacija Lietuvos Respublikos įstatymų nustatytais atvejais gali būti atskleista ar perduota tik įgaliotiems asmenims ar institucijoms.
[bookmark: part_730fcb854f924fa0833b24f2470be3b7]2. Aš žinau, kad konfidencialią informaciją sudaro asmens, Pranešėjų apsaugos įstatymo nustatyta tvarka pateikusio informaciją apie pažeidimą, duomenys ir kita jį tiesiogiai ar netiesiogiai identifikuoti leidžianti informacija.
[bookmark: part_6057d0584bd84e688b0c48b96598df13]3. Aš pasižadu užtikrinti konfidencialumą ir neatskleisti, neperduoti informacijos, kuriai pagal Pranešėjų apsaugos įstatymą taikomas reikalavimas užtikrinti konfidencialumą, nė vienam asmeniui, kuris nėra įgaliotas naudotis šia informacija, tiek įstaigos viduje, tiek už jos ribų. Taip pat pasižadu pranešti savo vadovui apie bet kokią pastebėtą ar sužinotą situaciją, kuri gali kelti grėsmę tokios informacijos saugumui ir konfidencialumui užtikrinti.
[bookmark: part_345cb6af1f35466d9f4bd4fba21181ae]4. Aš žinau, kad šis pasižadėjimas galios visą mano darbo laiką šioje Bendrovėje, taip pat man perėjus dirbti į kitas pareigas arba pasibaigus darbo ar sutartiniams santykiams.
[bookmark: part_84e0ba9cab0b4352af03db3ae9e245e8]5. Aš esu susipažinęs su Pranešėjų apsaugos įstatyme ir kituose teisės aktuose nustatytais pranešėjų apsaugos reikalavimais.
[bookmark: part_59bcd6a4cb0e4597b3df2a485a7ae051]6. Aš esu įspėtas, kad, pažeidus šį pasižadėjimą, man gali būti taikoma atsakomybė už Pranešėjų apsaugos įstatyme ir (ar) kituose teisės aktuose nustatytų pranešėjų apsaugos reikalavimų pažeidimą.
 
 
 __________________________                                     ____________________________
(parašas)                                                                             (vardas ir pavardė)
 
 
___________________
[bookmark: part_6434794cc9184891a1ec00ed2d59e609] 







Informacijos apie pažeidimus
UAB „Druskininkų butų ūkis“
teikimo tvarkos aprašo
2 priedas
 
(Pranešimo apie pažeidimą forma)
 
PRANEŠIMAS APIE PAŽEIDIMĄ
 
20 ___ m. ______________ ___ d.
 
____________________________
(vieta)
 
	Asmens, pranešančio apie pažeidimą, duomenys

	Vardas, pavardė
	 

	Asmens kodas
	 

	Darbovietė (su Bendrove siejantys ar sieję tarnybos, darbo ar sutartiniai santykiai)
	 

	Pareigos
	 

	Telefono Nr. (pastabos dėl susisiekimo)
	 

	Asmeninis el. paštas arba gyvenamosios vietos adresas
	 

	Informacija apie pažeidimą

	1.  Apie kokį pažeidimą pranešate? Kokio pobūdžio tai pažeidimas?
 
 

	1.  Kas padarė šį pažeidimą? Kokie galėjo būti asmens motyvai darant pažeidimą?
 
 

	2.  Pažeidimo padarymo vieta, laikas.
 
 

	Duomenys apie pažeidimą padariusį asmenį ar asmenis

	Vardas, pavardė
	 

	Darbovietė
	 

	Pareigos
	 

	3.  Ar yra kitų asmenų, kurie dalyvavo ar galėjo dalyvauti darant pažeidimą? Jei taip, nurodykite, kas jie.
 
 

	4.  Ar yra kitų pažeidimo liudininkų? Jei taip, pateikite jų kontaktinius duomenis.
 


	Duomenys apie pažeidimo liudininką ar liudininkus

	Vardas, pavardė
	 

	Pareigos
	 

	Darbovietė
	 

	Telefono Nr.
	 

	El. paštas
	 

	5.  Kada pažeidimas buvo padarytas ir kada apie jį sužinojote arba jį pastebėjote?
 
 
 

	6.  Kokius pažeidimą pagrindžiančius duomenis, galinčius padėti atlikti pažeidimo tyrimą, galėtumėte pateikti? Nurodykite pridedamus rašytinius ar kitus duomenis apie pažeidimą.
 
 

	7.  Ar apie šį pažeidimą jau esate kam nors pranešęs? Jei pranešėte, kam buvo pranešta ir ar gavote atsakymą? Jei gavote atsakymą, nurodykite jo esmę.
 
 

	8.  Papildomos pastabos ir komentarai.
 
 

	 
 Patvirtinu, kad esu susipažinęs su teisinėmis pasekmėmis už melagingos informacijos teikimą, o mano teikiama informacija yra teisinga.
 
 

	Data
	Parašas
 
 

	
	
	


 
 





